Christophorus Hipkins
Christophorus Hipkins Res apud Vicidata repertae: Nativitas: 5 Septembris 1978; Wellington Patria: Nova Zelandia Nomen nativum: Christopher John Hipkins Familia Genitores: ; Rosemary Hipkins Christophorus Ioannes Hipkins, vulgo saepius Chris Hipkins (Hutt Valley in pago prope Wellington die 5 Septembris 1978 natus) est politicus Novae Zelandiae. Alumnus est Universitatis Victorianae Vellingtonensis: ibi cum aliis quadraginta, tumultu accusatus (sed falso), a vigilibus prehensus est. In rebus politicis operam dedit: consiliarius fuit politicis Trevor Mallard, ministro et legato futuro, et Helena Clark, prima ministra futura. Factionis laboris membrum, legatus est parlamento Novozelandensi pro circulo Remutaka ab anno 2008. Minister eruditionis die 26 Octobris 2017, minister a valetudine die 2 Iulii 2020, minister a pandemia COVID-19 die 6 Novembris 2020, minister a vigilibus die 14 Iunii 2022 factus est. Prima ministra Hyacintha Ardern demissionem petente, ille dux factionis laboris die 22 Ianuarii 2023 electus est. Primus minister die 25 Ianuarii eiusdem anni rite inductus est.